CELEX: 32008D0051
Language: ro
Date: 2007-12-20 00:00:00
Title: 2008/51/CE: Decizia Comisiei din 20 decembrie 2007 privind acordarea de zile suplimentare pe mare pentru Belgia în zonele ICES IIa (ape CE), IV și VIId [notificată cu numărul C(2007) 6541]

16.1.2008   
            
            
               RO
            
            
               Jurnalul Oficial al Uniunii Europene
            
            
               L 13/27
            
         
      DECIZIA COMISIEI
   
   din 20 decembrie 2007
   privind acordarea de zile suplimentare pe mare pentru Belgia în zonele ICES IIa (ape CE), IV și VIId
   [notificată cu numărul C(2007) 6541]
   (Numai textele în limbile franceză și neerlandeză sunt autentice)
   (2008/51/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 41/2007 al Consiliului din 21 decembrie 2006 de stabilire, pentru 2007, a posibilităților de pescuit și a condițiilor asociate pentru anumite stocuri de pește și grupe de stocuri de pește, aplicabile în apele comunitare și, pentru navele comunitare, în ape în care sunt necesare limitări ale capturilor (1), în special punctul 10 din anexa IIA,
   având în vedere cererea înaintată de Belgia,
   întrucât:
   
               (1)
            
            
               Punctul 8 din anexa IIA la Regulamentul (CE) nr. 41/2007 precizează numărul maxim de zile în care navelor comunitare cu o lungime totală egală sau mai mare de 10 metri și având la bord traule, plase-pungă daneze și unelte similare (cu excepția traulelor laterale) cu o dimensiune a ochiurilor de plasă egală sau mai mare de 70 mm, sau setci și plase de încurcare, cu excepția setcilor cu sirec, le este permisă prezența, în perioada cuprinsă între 1 februarie 2007 și 31 ianuarie 2008, în Skagerrak, zonele ICES IV și VIId și în apele CE din zona ICES IIa.
            
         
               (2)
            
            
               Conform punctului 10 din anexa IIA la Regulamentul (CE) nr. 41/2007, Comisia este abilitată să acorde, la cererea unui stat membru, un număr suplimentar de zile pe mare în care o navă poate fi prezentă în respectiva zonă geografică atunci când transportă la bord astfel de unelte, pe baza încetării definitive a activității de pescuit desfășurate de la 1 ianuarie 2002.
            
         
               (3)
            
            
               La 29 iunie 2007 și la 2 octombrie 2007, Belgia a prezentat date din care reiese că navele care și-au încetat activitatea de la 1 ianuarie 2002 au desfășurat 2,15 % din efortul de pescuit desfășurat în 2001 de navele belgiene prezente în zona geografică și care dețineau la bord setci sau plase de încurcare (cu excepția setcilor cu sirec) și respectiv 41,96 % din efortul de pescuit desfășurat în 2001 de navele belgiene prezente în zona geografică și care dețineau la bord traule, plase-pungă daneze și unelte similare (cu excepția traulelor laterale) cu o dimensiune a ochiurilor de plasă egală sau mai mare de 70 mm.
            
         
               (4)
            
            
               Ținând seama de datele prezentate, este necesar să se acorde Belgiei 3 zile suplimentare pe mare pentru navele care au la bord setci sau plase de încurcare (cu excepția setcilor cu sirec), 86 de zile suplimentare pe mare pentru navele care au la bord traule, plase-pungă daneze și unelte similare (cu excepția traulelor laterale) cu o dimensiune a ochiurilor de plasă egală sau mai mare de 70 mm și mai mică de 90 mm, 88 de zile suplimentare pe mare pentru navele care au la bord traule, plase-pungă daneze și unelte similare (cu excepția traulelor laterale) cu o dimensiune a ochiurilor de plasă egală sau mai mare de 90 mm și mai mică de 100 mm și 40 de zile suplimentare pe mare pentru navele care au la bord traule, plase-pungă daneze și unelte similare (cu excepția traulelor laterale) cu o dimensiune a ochiurilor de plasă egală sau mai mare de 100 mm, în zona geografică în cauză (considerată în ansamblu sau în parte) în perioada de aplicare a articolului 7 din Regulamentul (CE) nr. 41/2007, și anume de la 1 februarie 2007 până la 31 ianuarie 2008.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   (1)   Numărul maxim de zile în care o navă de pescuit care arborează pavilionul Belgiei și care are la bord unelte de pescuit enumerate la punctele 4.1.c.i, 4.1.c.ii, 4.1.c.iii și 4.1.c.iv din anexa IIA la Regulamentul (CE) nr. 41/2007 poate fi prezentă în Skagerrak și în zonele ICES IIa (ape CE), IV și VIId, în conformitate cu tabelul I din respectiva anexă, în cazurile în care nu se aplică niciuna dintre condițiile speciale enumerate la punctul 8.1 din aceeași anexă, se majorează cu 3 zile pe mare.
   (2)   Numărul maxim de zile în care o navă de pescuit care arborează pavilionul Belgiei și care are la bord unelte de pescuit enumerate la punctul 4.1.a.ii din anexa IIA la Regulamentul (CE) nr. 41/2007 poate fi prezentă în zonele ICES IIa (ape CE) și IV, în conformitate cu tabelul I din respectiva anexă, în cazurile în care nu se aplică niciuna dintre condițiile speciale enumerate la punctul 8.1 din aceeași anexă, se majorează cu 86 de zile pe mare.
   (3)   Numărul maxim de zile în care o navă de pescuit care arborează pavilionul Belgiei și care are la bord unelte de pescuit enumerate la punctul 4.1.a.iii din anexa IIA la Regulamentul (CE) nr. 41/2007 poate fi prezentă în zonele ICES IIa (ape CE), IV și VIId, în conformitate cu tabelul I din respectiva anexă, în cazurile în care nu se aplică niciuna dintre condițiile speciale enumerate la punctul 8.1 din aceeași anexă, se majorează cu 88 de zile pe mare.
   (4)   Numărul maxim de zile în care o navă de pescuit care arborează pavilionul Belgiei și care are la bord unelte de pescuit enumerate la punctele 4.1.a.iv și 4.1.a.v din anexa IIA la Regulamentul (CE) nr. 41/2007 poate fi prezentă în zonele ICES IIa (ape CE), IV și VIId și în Skagerrak, în conformitate cu tabelul I din respectiva anexă, în cazurile în care nu se aplică niciuna dintre condițiile speciale enumerate la punctul 8.1 din aceeași anexă, se majorează cu 40 de zile pe mare.
   Articolul 2
   Prezenta decizie se adresează Regatului Belgiei.
   
      Adoptată la Bruxelles, 20 decembrie 2007.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 15, 20.1.2007, p. 1. Regulament modificat ultima dată prin Regulamentul (CE) nr. 898/2007 (JO L 196, 28.7.2007, p. 22).